यह 11 कोशिशों के बाद लॉर्ड्स में भारत की पहली जीत थी. इससे पहले हर बार इंग्लैंड के खिलाफ निराशा मिली थी.
भारतीय टीम अभी इंग्लैंड दौरे पर है. उसे मेजबान देश के खिलाफ पांच टेस्ट की सीरीज खेलनी है. इस दौरे पर विराट कोहली की कप्तानी वाली टीम इंडिया आज से 35 साल पहले हुए एक मुकाबले से सबक लेकर अंग्रेजों को धूल चटा सकते हैं. यह मुकाबला 1986 में लॉर्ड्स के मैदान में खेला गया था. इसमें भारत ने मेजबान को पांच विकेट से शिकस्त दी थी. यह 11 कोशिशों के बाद लॉर्ड्स में भारत की पहली जीत थी. इससे पहले हर बार निराशा मिली थी. लेकिन 1986 में दिलीप वेंगसरकर के शतक और कपिल देव के गेंदबाजी व बल्लेबाजी में अहम योगदान के बूते भारत क्रिकेट के मक्का कहे जाने वाले लॉर्ड्स के मैदान को फतेह कर लिया. भारत की जीत ने इंग्लैंड के कप्तान डेविड गॉवर का बड़ा नुकसान किया था. उनसे उनकी कप्तानी छीन ली गई. तो जानिए इस मैच की पूरी कहानी.
भारत के कप्तान कपिल देव ने टॉस जीता और पहले बॉलिंग चुनी. चेतन शर्मा (5 विकेट), रोजर बिन्नी (3 विकेट) की शानदार गेंदबाजी ने अंग्रेजों को खुलकर नहीं खेलने दिया. ओपनर ग्राहम गूच (114) और डेरेक प्रिंगल (63) ने जरूर बड़ी पारियां खेलीं लेकिन टीम 294 रन पर सिमट गई. केवल चार अंग्रेज बल्लेबाज दहाई का आंकड़ा पार कर सके. इसके जवाब में भारत के टॉप ऑर्डर ने बढ़िया बैटिंग की. सुनील गावस्कर (34) और क्रिस श्रीकांत (20) ने सधी हुई शुरुआत दी. इसके बाद तीसरे नंबर पर आए मोहिंदर अमरनाथ ने 69 रन की पारी खेली और दूसरे विकेट के लिए गावस्कर के साथ 59 रन जोड़े. गावस्कर और श्रीकांत दोनों को ग्राहम डिल्ली ने आउट किया.
दो विकेट 90 रन पर गिरने के बाद दिलीप वेंगसरकर और अमरनाथ क्रीज पर थे. दोनों ने अंग्रेज गेंदबाजों की वापसी की उम्मीदों को धराशायी कर दिया. दोनों के बीच तीसरे विकेट के लिए 71 रन की साझेदारी हुई. 161 रन के स्कोर पर अमरनाथ 69 रन बनाकर आउट हो गए. इसके बाद मोहम्मद अजहरुद्दीन ने 33 रन की पारी खेली. 232 रन के स्कोर पर उनका विकेट गिरा. इसके बाद भारत का लॉअर मिडिल ऑर्डर लड़खड़ा गया. रवि शास्त्री (1), रोजर बिन्नी (9), कपिल देव (1) और चेतन शर्मा (2) रन बनाकर चलते बने. इससे भारत का स्कोर आठ विकेट पर 264 रन हो गया. हालांकि एक छोर पर वेंगसरकर जमे हुए थे. लेकिन दूसरी तरफ से विकेट गिरते जा रहे थे. ऐसे में 10वें नंबर पर उतरे किरण मोरे ने 25 रन की अहम पारी खेली और भारत को इंग्लैंड पर बढ़त लेने में मदद की.
आखिर में भारत पहली पारी में 341 रन बनाकर आउट हुआ. वेंगसरकर 126 रन बनाकर नाबाद रहे. यह लॉर्ड्स के मैदान पर उनका तीसरा शतक था. वे पहले बल्लेबाज थे जिन्होंने लगातार तीन लॉर्ड्स टेस्ट में शतक लगाए थे. भारत को पहली पारी के आधार पर 47 रन की बढ़त मिली. दूसरी पारी में भी इंग्लैंड की हालत खराब ही रही. इस बार कपिल देव की गेंदों का जादू देखने को मिला. उन्होंने 52 रन देकर चार विकेट लिए और मनिंदर सिंह ने नौ रन पर तीन विकेट लिए. इससे इंग्लैंड दूसरी पारी में 180 रन पर सिमट गया. उसके लिए माइक गैंटिंग ने सबसे ज्यादा 40 रन बनाए. भारत को जीत के लिए 134 रन का लक्ष्य मिला. छोटे से लक्ष्य के सामने भारत का टॉप ऑर्डर फिसल गया. श्रीकांत (0), अमरनाथ (8), अजहर (14) और गावस्कर (22) रन बनाकर आउट हो गए. इससे भारत का स्कोर चार विकेट पर 78 रन हो गया. पहली पारी में शतक लगाने वाले वेंगसरकर भी 33 रन बनाकर चलते बने.
इस तरह 110 रन पर आधी टीम आउट हो गई और भारत मुश्किल में था. ऐसे में कपिल देव क्रीज पर आए. उन्होंने केवल 10 गेंद में 23 रन उड़ा दिए. फिर छक्का लगाकर भारत को लॉर्ड्स के मैदान में पहली टेस्ट जीत दिला दी. रवि शास्त्री 20 रन बनाकर नाबाद रहे. इस टेस्ट में हार के बाद इंग्लैंड बोर्ड ने डेविड गॉवर से कप्तानी छीन ली.
ये भी पढ़ेंः 16 साल की उम्र में डेब्यू करते हुए ठोके 73 रन, फिर आतंकियों ने इस खिलाड़ी को बल्लेबाजी से रोक दिया!

यह ग्यारह कोशिशों के बाद लॉर्ड्स में भारत की पहली जीत थी. इससे पहले हर बार इंग्लैंड के खिलाफ निराशा मिली थी. भारतीय टीम अभी इंग्लैंड दौरे पर है. उसे मेजबान देश के खिलाफ पांच टेस्ट की सीरीज खेलनी है. इस दौरे पर विराट कोहली की कप्तानी वाली टीम इंडिया आज से पैंतीस साल पहले हुए एक मुकाबले से सबक लेकर अंग्रेजों को धूल चटा सकते हैं. यह मुकाबला एक हज़ार नौ सौ छियासी में लॉर्ड्स के मैदान में खेला गया था. इसमें भारत ने मेजबान को पांच विकेट से शिकस्त दी थी. यह ग्यारह कोशिशों के बाद लॉर्ड्स में भारत की पहली जीत थी. इससे पहले हर बार निराशा मिली थी. लेकिन एक हज़ार नौ सौ छियासी में दिलीप वेंगसरकर के शतक और कपिल देव के गेंदबाजी व बल्लेबाजी में अहम योगदान के बूते भारत क्रिकेट के मक्का कहे जाने वाले लॉर्ड्स के मैदान को फतेह कर लिया. भारत की जीत ने इंग्लैंड के कप्तान डेविड गॉवर का बड़ा नुकसान किया था. उनसे उनकी कप्तानी छीन ली गई. तो जानिए इस मैच की पूरी कहानी. भारत के कप्तान कपिल देव ने टॉस जीता और पहले बॉलिंग चुनी. चेतन शर्मा , रोजर बिन्नी की शानदार गेंदबाजी ने अंग्रेजों को खुलकर नहीं खेलने दिया. ओपनर ग्राहम गूच और डेरेक प्रिंगल ने जरूर बड़ी पारियां खेलीं लेकिन टीम दो सौ चौरानवे रन पर सिमट गई. केवल चार अंग्रेज बल्लेबाज दहाई का आंकड़ा पार कर सके. इसके जवाब में भारत के टॉप ऑर्डर ने बढ़िया बैटिंग की. सुनील गावस्कर और क्रिस श्रीकांत ने सधी हुई शुरुआत दी. इसके बाद तीसरे नंबर पर आए मोहिंदर अमरनाथ ने उनहत्तर रन की पारी खेली और दूसरे विकेट के लिए गावस्कर के साथ उनसठ रन जोड़े. गावस्कर और श्रीकांत दोनों को ग्राहम डिल्ली ने आउट किया. दो विकेट नब्बे रन पर गिरने के बाद दिलीप वेंगसरकर और अमरनाथ क्रीज पर थे. दोनों ने अंग्रेज गेंदबाजों की वापसी की उम्मीदों को धराशायी कर दिया. दोनों के बीच तीसरे विकेट के लिए इकहत्तर रन की साझेदारी हुई. एक सौ इकसठ रन के स्कोर पर अमरनाथ उनहत्तर रन बनाकर आउट हो गए. इसके बाद मोहम्मद अजहरुद्दीन ने तैंतीस रन की पारी खेली. दो सौ बत्तीस रन के स्कोर पर उनका विकेट गिरा. इसके बाद भारत का लॉअर मिडिल ऑर्डर लड़खड़ा गया. रवि शास्त्री , रोजर बिन्नी , कपिल देव और चेतन शर्मा रन बनाकर चलते बने. इससे भारत का स्कोर आठ विकेट पर दो सौ चौंसठ रन हो गया. हालांकि एक छोर पर वेंगसरकर जमे हुए थे. लेकिन दूसरी तरफ से विकेट गिरते जा रहे थे. ऐसे में दसवें नंबर पर उतरे किरण मोरे ने पच्चीस रन की अहम पारी खेली और भारत को इंग्लैंड पर बढ़त लेने में मदद की. आखिर में भारत पहली पारी में तीन सौ इकतालीस रन बनाकर आउट हुआ. वेंगसरकर एक सौ छब्बीस रन बनाकर नाबाद रहे. यह लॉर्ड्स के मैदान पर उनका तीसरा शतक था. वे पहले बल्लेबाज थे जिन्होंने लगातार तीन लॉर्ड्स टेस्ट में शतक लगाए थे. भारत को पहली पारी के आधार पर सैंतालीस रन की बढ़त मिली. दूसरी पारी में भी इंग्लैंड की हालत खराब ही रही. इस बार कपिल देव की गेंदों का जादू देखने को मिला. उन्होंने बावन रन देकर चार विकेट लिए और मनिंदर सिंह ने नौ रन पर तीन विकेट लिए. इससे इंग्लैंड दूसरी पारी में एक सौ अस्सी रन पर सिमट गया. उसके लिए माइक गैंटिंग ने सबसे ज्यादा चालीस रन बनाए. भारत को जीत के लिए एक सौ चौंतीस रन का लक्ष्य मिला. छोटे से लक्ष्य के सामने भारत का टॉप ऑर्डर फिसल गया. श्रीकांत , अमरनाथ , अजहर और गावस्कर रन बनाकर आउट हो गए. इससे भारत का स्कोर चार विकेट पर अठहत्तर रन हो गया. पहली पारी में शतक लगाने वाले वेंगसरकर भी तैंतीस रन बनाकर चलते बने. इस तरह एक सौ दस रन पर आधी टीम आउट हो गई और भारत मुश्किल में था. ऐसे में कपिल देव क्रीज पर आए. उन्होंने केवल दस गेंद में तेईस रन उड़ा दिए. फिर छक्का लगाकर भारत को लॉर्ड्स के मैदान में पहली टेस्ट जीत दिला दी. रवि शास्त्री बीस रन बनाकर नाबाद रहे. इस टेस्ट में हार के बाद इंग्लैंड बोर्ड ने डेविड गॉवर से कप्तानी छीन ली. ये भी पढ़ेंः सोलह साल की उम्र में डेब्यू करते हुए ठोके तिहत्तर रन, फिर आतंकियों ने इस खिलाड़ी को बल्लेबाजी से रोक दिया!